gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4995, del 28-04-2005 (2005/4251)

Informació pública del projecte de reparcel·lació del sector Hort de la Creu del Pla General.
---------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4251


Organisme emissor
:   Ajuntament d'Elx

Tipus de document
:   Anunci

Informació pública del projecte de reparcel·lació del sector Hort de la Creu del Pla General. [2005/M4251]
  
Per decret del tinent d'alcalde d'Urbanisme (delegació Decret de 08.04.2004), de 21 de març de 2005, s'ha resolt:
  
Primer
  
Sotmetre a informació pública durant 20 dies des de la publicació de l'anunci en el Diari Oficial de la Generalitat Valenciana el projecte de reparcel·lació del sector Hort de la Creu del Pla General, presentat per Manuel Ortuño Ros i Gaspar Serrano Aznar, en representació de la mercantil Promociones Cilke, SL.
  
Segon
  
Notificar el contingut del present acte als propietaris afectats per l'actuació.
  
Tercer
  
Publicar l'edicte en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Quart
  
Demanar del registrador de la propietat certificació de titularitat i càrregues de les finques incloses en la unitat de reparcel·lació.
Diari Oficial de la Generalitat Valenciana


Sumari del DOGV 5118, del 20-10-2005 (2005/11439)

Resolució de 7 d'octubre de 2005, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: Expedient 2004/35. 41-V-1711. Millora de la seguretat viària de la carretera CV-25. Tram: Llíria-Olocau. Termes municipals de Llíria, Marines i Olocau.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5118

Data del DOGV
:   20-10-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/11320


Organisme emissor
:   Conselleria d'Infraestructures i Transport

Tipus de document
:   Resolució

Resolució de 7 d'octubre de 2005, del conseller d'Infraestructures i Transport, relativa al pagament de la fase prèvia a l'ocupació per l'expropiació forçosa de l'obra: Expedient 2004/35. 41-V-1711. Millora de la seguretat viària de la carretera CV-25. Tram: Llíria-Olocau. Termes municipals de Llíria, Marines i Olocau. [2005/X11330]
  
Lloc: Ajuntament de Llíria
  
Dia Hora
  
02.11.05 De 09.30 a 14.30
  
03.11.05 De 09.30 a 14.30
  
07.11.05 De 09.30 a 14.30
  
Lloc: Ajuntament de Marines
  
Dia Hora
  
08.11.05 De 09.30 a 14.30
  
09.11.05 De 09.30 a 13.30
  
Lloc: Ajuntament d'Olocau
  
Dia Hora
  
10.11.05 De 09.30 a 14.30
  
Els interessats hauran d'assistir a l'acte, proveïts del document nacional d'identitat, i acreditar-ne la titularitat, si no ho han fet en una altra fase del procediment. Si opten per ser representats per altres persones, estes hauran d'acreditar la representació, en la forma que establix l'article 32 de la Llei 30/1992, de 26 de novembre.
  
Es comunica que el present anunci es publica també als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.
Diari Oficial de la Generalitat Valenciana


Sumari del DOGV 4965, del 14-03-2005 (2005/2763)

ORDRE 3 de març de 2005, de la Conselleria de Territori i Habitatge, per la qual es fa públic l'import global màxim que finança, per al 2005, l'Ordre de 25 d'octubre del 2000, de la Conselleria de Medi Ambient, modificada per l'Ordre de 16 de febrer del 2004, de la Conselleria de Territori i Habitatge, que convoca ajudes per a realitzar determinades actuacions al Parc Natural de la Marjal de Pego-Oliva.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2763


Data del document
:   03-03-2005

Organisme emissor
:   Conselleria de Territori i Habitatge

Tipus de document
:   Ordre

Anàlisi jurídica

 Descriptors 

:   * Pego
    * Oliva
    * reserva natural
    * zona humida
    * suport econòmic
    * protecció de la flora
    * protecció de la fauna

ORDRE 3 de març de 2005, de la Conselleria de Territori i Habitatge, per la qual es fa públic l'import global màxim que finança, per al 2005, l'Ordre de 25 d'octubre del 2000, de la Conselleria de Medi Ambient, modificada per l'Ordre de 16 de febrer del 2004, de la Conselleria de Territori i Habitatge, que convoca ajudes per a realitzar determinades actuacions al Parc Natural de la Marjal de Pego-Oliva. [2005/X2763]
  
L'Ordre de 25 d'octubre del 2000, de la Conselleria de Medi Ambient, modificada per l'Ordre de 16 de febrer del 2004, va establir un règim d'ajudes per a realitzar determinades actuacions al Parc Natural de la Marjal de Pego-Oliva (DOGV de 02.11.2000 i DOGV de 17.03.2004).
  
En l'article primer estableix que les ajudes ho seran a càrrec de la línia T3344, de l'aplicació pressupostària 77.22.54.036.05.3, i que la dotació anual serà la que figure en la corresponent llei de pressupostos.
  
Atés que en l'article 47.11 del Text refós de la llei d'hisenda pública de la Generalitat Valenciana, aprovat pel Decret legislatiu de 26 de juny de 1991, del Consell, s'exigeix com a contingut de les bases reguladores de les subvencions gestionades per la Generalitat Valenciana la fixació de l'import global màxim, com també línia pressupostària, en l'exercici de les funcions que tinc atribuïdes,
  
ORDENE
  
Article únic
  
L'import global màxim de la línia T3344, subvenció per a transformació o abandó de cultius al Parc Natural de Pego-Oliva, de l'aplicació pressupostària 12.72.55.280.77.9 en l'exercici 2005 serà de 120.000,00 €.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 3 de març de 2005
  
El conseller de Territori i Habitatge,
  
RAFAEL BLASCO CASTANY
Diari Oficial de la Generalitat Valenciana


Sumari del DOGV 5082, del 31-08-2005 (2005/9819)

Correcció d'errades de la informació pública dels treballs preparatoris de pla general d'ordenació urbana d'este municipi.
--------------------------------------------------------------------------------------------------------------------------

### Dades del document

Número de DOGV
:   5082

Data del DOGV
:   31-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9819


Organisme emissor
:   Ajuntament de la Torre de Les Maçanes

Tipus de document
:   Correcció d'errades

Correcció d'errades de la informació pública dels treballs preparatoris de pla general d'ordenació urbana d'este municipi. [2005/F9819]
  
Havent-se observat una errada en la publicació realitzada en el Diari Oficial de la Generalitat Valenciana número 5.070, de 12 d'agost de 2005, s'esmena esta, i s'anuncia per mitjà del present edicte que el termini d'informació pública dels treballs preparatoris del pla general d'ordenació urbana d'este municipi no és d'un mes, tal com figura en l'edicte publicat, sinó de tres mesos.
Diari Oficial de la Generalitat Valenciana


Sumari del DOGV 5054, del 21-07-2005 (2005/7852)

Actuacions de juí de divorci número 596/2004. Cèdula de notificació.
--------------------------------------------------------------------

### Dades del document

Número de DOGV
:   5054

Data del DOGV
:   21-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7852


Organisme emissor
:   Jutjat de Primera Instància Número 3 de Gandia

Tipus de document
:   Anunci

Actuacions de juí de divorci número 596/2004. Cèdula de notificació. [2005/Q7852]
  
Procediment: assumpte civil 596/2004
  
Juí: divorci contenciós 596/2004
  
Part demandant: José Ferrer Soler
  
Part demandada: Irenia Cano Veliz
  
Al juí a què es fa referència s'ha dictat la resolució el text de la qual, literalment, diu així:
  
«Sentència número 70/2005
  
Jutge que la dicta: Carlos Marín Segura
  
Lloc: Gandia
  
Data: 16 de maig de 2005
  
Part demandant: José Ferrer Soler
  
Procurador: Ramón Juan Lacasa
  
Part demandada: Irenia Cano Veliz
  
Carlos Marín Segura, jutge de Primera instància del Jutjat número 3 de Gandia i partit, ha vist les presents actuacions de juí de divorci número 596/2004, instades pel procurador Ramón Juan Lacasa, en nom i representació de José Ferrer Soler contra Irenia Cano Veliz, declarada en rebel·lia.
  
Decisió
  
Que amb l'estimació de la demanda interposada per Ramón Juan Lacasa, en nom i representació de José Ferrer Soler contra Irenia Cano Veliz, declarada en rebel·lia, acorde el divorci dels ara són parts, i acorde les mesures següents:
  
1. Que s'establisca la separació dels cònjuges.
  
2. Que l'ús de l'habitatge conjugal situada al carrer del Pintor Sorolla, 5, de Xeresa, s'atribuïsca a l'espòs.
  
No procedència fer especial condemna en costes a cap de les parts.
  
Esta sentència no és ferma ja que contra ella es pot interposar un recurs d'apel·lació que cal preparar dins dels cinc dies següents a la notificació.
  
Una vegada siga ferma esta sentència, comuniqueu-la al registre en què conste inscrit el matrimoni dels interessats.
  
Esta és la sentència, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de 21 de juny de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el butlletí oficial de la comunitat autònoma de València per a portar a efecte la diligència de notificació.
Diari Oficial de la Generalitat Valenciana


Sumari del DOGV 5032, del 21-06-2005 (2005/7188)

RESOLUCIÓ de 17 de juny de 2005, del president de Teatres de la Generalitat Valenciana, per la qual es nomena Inmaculada Gil Lázaro directora general de Teatres de la Generalitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/7188


Data del document
:   17-06-2005

Organisme emissor
:   Teatres de la Generalitat Valenciana

Tipus de document
:   Resolució

Descriptors 

:   * Culturarts Generalitat

RESOLUCIÓ de 17 de juny de 2005, del president de Teatres de la Generalitat Valenciana, per la qual es nomena Inmaculada Gil Lázaro directora general de Teatres de la Generalitat Valenciana. [2005/M7188]
  
De conformitat amb el que establix el Reglament Orgànic i Funcional de l'ens públic Teatres de la Generalitat Valenciana, aprovat pel Decret 36/1994, de 21 de febrer, del Consell de la Generalitat, i posteriorment modificat pels decrets 144/1997, d'1 d'abril, 58/1999, de 27 d'abril, 38/2000, de 28 de març, i 21/2004, de 13 de febrer, i en l'exercici de les atribucions que els articles 5 i 9 del citat reglament em conferixen com a president de Teatres de la Generalitat Valenciana, resolc:
  
Primer
  
Nomenar Inmaculada Gil Lázaro directora general de Teatres de la Generalitat Valenciana, amb efectes des del dia de la data d'esta resolució.
  
Mentre no es procedisca al nomenament de director artístic del Centre Coreogràfic de la Generalitat Valenciana i, per tant, subdirector general del referit ens públic, la Direcció General assumirà les seues funcions.
  
Segon
  
La present resolució es publicarà en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5043, del 06-07-2005 (2005/7836)

Informació pública de la modificació del calendari de pagaments de les quotes provisionals de la urbanització de la UE «Montesano» del Pla General de Bétera.
-------------------------------------------------------------------------------------------------------------------------------------------------------------

### Dades del document

Número de DOGV
:   5043

Data del DOGV
:   06-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7836


Organisme emissor
:   Ajuntament de Bétera

Tipus de document
:   Anunci

Informació pública de la modificació del calendari de pagaments de les quotes provisionals de la urbanització de la UE «Montesano» del Pla General de Bétera. [2005/7836]
  
Adoptada providència per esta Alcaldia el 27 de juny de 2005, per la qual es modifica el calendari de pagaments de les quotes provisionals corresponents a la urbanització de la UE «Montesano» d'este municipi, i vistes les dificultats hagudes durant el procés per a complir l'anterior calendari aprovat, és pel que es considera convenient l'establiment d'un nou calendari ajustat a l'actual ritme d'obres, i per això s'establix:
  
Modificar el calendari de pagaments de les quotes provisionals corresponents a les càrregues d'urbanització «Montesano», a la realitat de costos actual seguint l'esquema següent:
  
- Primera liquidació parcial: l'equivalent al 30 per 100 del cost total estimat de les càrregues d'urbanització el 30 de juliol de 2005.
  
- Segona liquidació parcial: es practicarà als dos mesos d'haver-se practicat l'anterior, per un import equivalent al 30 per 100 del cost total estimat el 30 de setembre.
  
- Tercera i quarta liquidació parcial: es practicaran el 30 de novembre de 2005 i 30 de gener de 2006 respectivament, per un import cada una d'elles del 15 per 100 del cost total estimat.
  
- Liquidació definitiva: es practicarà per la liquidació de les despeses i per la resta de quantitats per excés o defecte el 30 de març de 2006.
  
\* Concedir tràmit d'audiència als interessats per un termini de deu dies, perquè els mateixos puguen, si és el cas, presentar totes les al·legacions que consideren oportunes.
  
\* Notificar la present resolució als interessats, així com als Servicis Tècnics Municipals, perquè n'estiguen assabentats i tinga els efectes corresponents.
  
\* Publicar la present resolució en el tauler d'edictes municipal així com en el BOP i en el DOGV.
  
Cosa que faig pública mitjançant el present edicte perquè els interessats legítims es tinguen per assabentats, de conformitat amb el que establix la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú, Llei 7/1985, de 2 d'abril, Reguladora de les Bases de Règim Local modificada per Llei 11/1999 i quanta normativa és d'aplicació.
Diari Oficial de la Generalitat Valenciana


Sumari del DOGV 5001, del 09-05-2005 (2005/4260)

Rotlle d'apel·lació número 119/2005. Cèdula de notificació.
-----------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/4260


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 119/2005. Cèdula de notificació. [2005/A4260]
  
Rotlle: 119/2005.
  
Actor: Mercantil Máxim Doménech, SL.
  
Demandats: Mercantil Campilo Comercial, SL, Societat Unipersonal, i José Renart Alemany.
  
Román Rodríguez Albaladejo, secretari judicial de la Secció Novena de l'Audiència Provincial de València, mitjançant el present edicte, fa saber:
  
Que, en virtut del que s'ha acordat per la resolució del dia de hui, dictada en el rotlle d'apel·lació número 119/2005, procedent del judici número 215/2004, del Jutjat de Primera Instància de València número 21, s'ha acordat notificar a l'apel·lat incomparegut en la present alçada, que es dirà més avall, la sentència dictada en l'esmentat rotlle, que té l'encapçalament i decisió és com es diu tot seguit:
  
Encapçalament:
  
«La Secció Novena de l'Audiència Provincial de València, sent-ne ponent Purificación Martorell Zulueta, ha vist el present rotlle d'apel·lació número 119/2005, procedent de les actuacions de judici ordinari promogudes davant del Jutjat de Primera Instància número 21 de València, amb el número 215/2004, entre les parts següents: d'una banda, com a demandant apel·lant Mercantil Máxim Doménech, SL, representada por la procuradora Gastaldi Orquín, i d'una altra com a demandats apel·lats, Mercantil Campilo Comercial, SL, Societat Unipersonal, i José Renart Alemany, sobre la reclamació d'una quantitat, en virtut del recurs d'apel·lació interposat per la demandant.»
  
Decisió:
  
«Desestimem el recurs d'apel·lació formulat per la representació de Máxim Doménech, SL, contra la sentencia de 13 de setembre de 2004, que confirmem, amb la imposició a la part recurrent de les costes processals derivades de l'apel·lació.
  
Notifiqueu la present resolució a les parts i, de conformitat amb el que disposa l'article 207.4 de la Llei d'Enjudiciament Civil, una vegada transcorreguts els terminis previstos, si pertoca, per a interposar-hi un recurs, si aquella no és impugnada esdevindrà ferma, sense necessitat d'una ulterior declaració; i procediu a tornar les actuacions originals, junt amb el certificat literal de la present resolució i l'ofici oportú, al jutjat d'on procedeix.»
  
I perquè el que s'ha acordat es complisca i valga de notificació a l'apel·lat incomparegut en esta alçada, Mercantil Campilo Comercial, SL, Societat Unipersonal, i José Renart Alemany, amb la fixació prèvia del present edicte al tauler d'anuncis d'esta Secció Novena i la seua publicació en el Diari Oficial de la Generalitat Valenciana, el lliure i expedisc.
Diari Oficial de la Generalitat Valenciana


Sumari del DOGV 5025, del 10-06-2005 (2005/6063)

Resoslució de 9 de maig de 2005, del Servici Territorial d'Energia, relativa a la informació pública per a autorització administrativa sobre instal·lació de gas natural. Expedient CBREDE 2004/21.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5025

Data del DOGV
:   10-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6063


Organisme emissor
:   Conselleria d'Infraestructures i Transport

Tipus de document
:   Anunci

Resoslució de 9 de maig de 2005, del Servici Territorial d'Energia, relativa a la informació pública per a autorització administrativa sobre instal·lació de gas natural. Expedient CBREDE 2004/21. [2005/M6063]
  
Als efectes previstos en l'article 73 de la Llei 34/1998, de 7 d'octubre, (BOE de 8.10.1998), del Sector d'Hidrocarburs, i en l'article 78 del Reial Decret 1434/2002, de 27 de desembre, (BOE de 31.12.2002), pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a l'autorització administrativa la instal·lació de gas natural que s'indica:
  
Expedient: CBREDE/2004/21/46.
  
Peticionari: Gas Natural SDG, SA.
  
Objecte de la petició: autorització administrativa del relligament tècnic en xarxa d'APB.
  
Emplaçament/zona geogràfica: carretera lateral nord Quarta Planta (Sagunt-port de Sagunt), en les proximitats de la connexió a l'empresa GLAPILK.
  
Característiques principals: canonada d'APB (inferior a 25 bar). Longitud 83 m. Diàmetre: 4-
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat en el carrer de Gregorio Gea, 27 de València, així com presentar en el servici esmentat les al·legacions que consideren oportunes en el termini de 20 dies, a partir de l'endemà de la inserció d'este anunci.
Diari Oficial de la Generalitat Valenciana


Sumari del DOGV 5129, del 07-11-2005 (2005/12389)

RESOLUCIÓ de 29 de setembre de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 03/815/2005.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5129

Data del DOGV
:   07-11-2005

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2005/12189


Organisme emissor
:   Conselleria de Sanitat

Tipus de document
:   Resolució

RESOLUCIÓ de 29 de setembre de 2005, del director general de Farmàcia i Productes Sanitaris, que cita les persones interessades per la interposició del recurs contenciós administratiu 03/815/2005. [2005/M12178]
  
Vist l'escrit d'1 de setembre de 2005, del secretari de la Secció Tercera, de la Sala Contenciosa Administrativa del Tribunal Superior de Justícia de la Comunitat Valenciana, en el recurs número 03/815/2005, corresponent al recurs contenciós administratiu interposat per Vicente Llorca Bertomeu i Inmaculada Merle Farinós, contra la Resolució del conseller de Sanitat, de data 4 de febrer de 2005, mitjançant la qual concedeix l'autorització administrativa per a l'establiment de dues oficines de farmàcia en el municipi d'Oliva en aplicació del mòdul turístic.
  
Segons que disposen els articles 48 i 49 de la Llei 29/1998, de 13 de juliol, Reguladora de la Jurisdicció Contenciosa Administrativa, resolc:
  
Ordenar l'enviament de l'expedient administratiu que és objecte del recurs a la Secció Tercera, de la Sala Contenciosa Administrativa del Tribunal Superior de Justícia de la Comunitat Valenciana, recurs número 03/815/2005, complet i foliat, mitjançant una còpia autenticada, acompanyat d'un índex dels documents que conté.
  
Esta resolució es publica en el Diari Oficial de la Generalitat Valenciana a fi que servisca com a notificació a totes les persones que puguen resultar afectades per la interposició del recurs contenciós administratiu i com a citació perquè compareguen en el procediment esmentat, com a codemandades, en el termini de nou dies, en els termes previstos en l'article 49.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 29 de setembre de 2005.- El director general de Farmàcia i Productes Sanitaris: José Luis Gomis Gavilán.